Twee dood in gru-botsing in KrugersdorpFoto: ER24 Russel Meiring, woordvoerder van ER24, het gesê paramedici was kort ná 09:00 op die toneel by die R24-Ventersdorppad-oorgang. Die bakkie het langs die pad gestaan, terwyl die motor in ŉ wal langs die pad gelê het. “ŉ Man en vrou, albei in hul 30’s, was steeds in die bakkie en het matige beserings opgedoen. Twee vroue, vermoedelik in hul 50’s, was in die motor vasgekeer. Hulle het egter reeds albei aan hul veelvuldige beserings beswyk en is op die toneel dood verklaar,” het Meiring gesê. Die beseerdes is na die Yusuf Dadoo-hospitaal geneem. Die polisie sal die botsing ondersoek. Foto: ER24